《偈十六首》
宋代·释行瑛

镂水求纹，谩劳心力。
陶空作器，枉费工夫。
游溟渤始测浅深，登须弥乃知高远。
太阳门下，爝火何施。
镆鎁匣边，铅刀可弃。

作者简介：释行瑛，法号广鉴，俗姓毛，桂州（今广西桂林）人。住庐山开先寺。为南岳下十三世，东林照觉总禅师法嗣。《嘉泰普灯录》卷六、《五灯会元》卷一七有传。今录诗十八首。